Eskimo    Kennet dir das Gschichtli scho  vo dem armen Eskimo  wo in Grönland einisch so  truurig isch um ds Läbe cho.    Er het dank em Radio  Fröid ar Musig obercho  und het tänkt das chan i o  so isch er i ds Unglück cho.    Nämlech är het sech für zwo  Fläsche Labertran es no  Guet erhaltnigs Cembalo  gchouft und hets i d'Höhli gno.    Doch won är fortissimo  gspilt het uf sym Cembalo  isch en Ysbär ynecho  het ne zwüsche d'Chralle gno.    Kunscht isch geng es Risiko  So isch ar um ds Läbe cho  und dir gseht d'Moral dervo  choufet nie es Cembalo  süsch geits euch grad äbeso  i däm armen Eskimo  wo in Grönland einisch so  truurig isch um ds Läbe cho.